 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውድብ ጥዕና ዓለም ኮሮናቫይረስ ዘይክጠፍእ ይኽእልዩ ክብል ኣጠንቂቑ 14 ጉንቦት 2020 ምንጪ ስእሊ, Reuters መግለጺ ስእሊ, ኣብዚ ሕጂ እዋን ልዕሊ 100 ክታበታት ኣብ መስርሕ ምዕባለ ኣለው ትካል ጥዕና ዓለም ኮሮናቫይረስ ዘይክጠፍእ ይኽእልዩ ክብል ኣጠንቂቑ ኣብ ትካል ጥዕና ዓለም ዳይሬክተር ህጹጽ ጉዳያት ዶክተር ማይክ ርያን ትማሊ ኣብ ዝሃቦ መግለጺ እዚ ቫይረስ ኣብዚ እዋን ክጠፍእ እዩ ብዝብል ዝወሃቡ ዘለው ግምታት ዝምልከት ምላሽ ክህብ ከሎ እዩ ከምዚ ኢሉ ዋላውን ክታበት እንተተረኸበ ዝርግሐ እቲ ቫይረስ ኣብ ምቁጽጻር ግን ሰፊሕ ጻዕሪ ከም ዘድሊ ኣመልኪቱ ኣብ መላእ ዓለም ብምኽንያት እዚ ቫይረስ ኣስታት 300 ሽሕ ሰባት ክሞቱ እንከለው ልዕሊ 4.3 ሚልዮን ሰባት ድማ በቲ ቫይረስ ተለኺፎም እዮም ዶክተር ርያን እዚ ቫይረስ ካልእ ኣብ ውሽጢ ሕብረተሰብና ዝጸንሕ ነባሪ ሕማም ክኸውን ስለ ዝኽእል ዘይክጠፍእ ይኽእልዩ ኤችኣይቪ ኣይጠፍአን ግን ንዕኡ ንምክልኻል ዘኽእሉ ሜላታት ኣለውና ስለ ዝኾነ እዚ ቫይረስ በዚ እዋን ክጠፍእ እዩ ኢሉ ትንቢት ንዝዛረብ ኣይትእመኑዎ ኢሉ ኣብዚ ሕጂ እዋን ልዕሊ 100 ክታበታት ኣብ መስርሕ ምዕባለ ኣለው ይኹንምበር ዋላውን ክታበት ተረኺቡ ዘይጠፍኡ ከም ንፍዮ ዝበሉ ተመሓላለፍቲ ሕማማት ኣለው እዮም ኢሉ ትካል ጥዕና ዓለም ዳይሬክተር ጀነራል ዶክተር ቴድሮስ ኣድሓኖም ሕጂውን ነዚ ቫይረስ ንምቁጽጻር ጻዕሪ ከድሊ እዩ ኢሉ ምውሳኽን ምንካይን ዝርገሐ ናይዚ ለበዳ ኣብ ኢድና እዩ ዘሎ ዝርግሐ ናይዚ ቫይረስ ጠጠው ንምባል ድማ ኩላትና እጃምና ከነወፊ ኣለና ኢሉ ኣብ ቀረባ ውድብ ሕቡራት መንግስታት ትሑትን ሕጽረት ሕክምና ጥዕና ኣእምሮን ኣብ ዘለወን ሃገራት ኮሮናቫይረስ ጭንቀትን ሕማማት ኣእምሮን የስዕብ ኣሎ ክብል ኣጠንቂቑ ነይሩ ስለ ዝኾነ ድማ መንግስታት ነዚ ቫይረስ ኣብ ምቁጽጻር ኣብ ዝገብሩዎ ስራሕ ጥዕና ኣኣእምሮውን ኣብ ግምት ክኣቱ ኣለዎም ኢሉ ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ ህይወት ከመይ ኣሎ? 